జావా
జావా అనేది సన్ మైక్రో సిస్టమ్స్ రూపొందించిన ఒక కంప్యూటర్ భాష . దీనిని 1995 లో సన్ సంస్థ యొక్క జావా ప్లాట్ ఫాంలో ప్రధానమైన భాగంగా విడుదల చేశారు. దీని సింటాక్సు చాలా వరకు సీ, సీ ప్లస్ ప్లస్ లను పోలి ఉన్నప్పటికీ, వాటికంటే సులభతరమైన ఆబ్జెక్టు మోడల్ ఆధారంగా అభివృద్ధి చేయబడింది. కానీ ఇది "సీ"/"సీ ప్లస్ ప్లస్" లాగా క్రింది స్థాయి ప్రోగ్రామింగ్ చేయడానికి అంతగా అనుకూలించదు. జావా ప్రోగ్రాములు ఎక్జిక్యూట్ చెయ్యడానికి ముందు జావా కంపైలర్‌చే బైట్ కోడ్ లోకి తర్జుమా చెయ్యాలి. ఈ బైట్ కోడ్ ఫైలును జావా వర్చువల్ మెషీన్ ఎక్జిక్యూట్ చేస్తుంది. జావా వర్చువల్ మెషీన్ అన్ని రకాలైన కంప్యూటర్లలో పనిచేసే విధంగా రూపొందించబడి ఉంటుంది. కాబట్టి జావా డెస్కుటాప్ కంప్యూటర్లు, ల్యాప్ టాప్ లు, మొబైల్ ఫోన్లు, పిడిఏలు మొదలైన అన్ని రకాల కంప్యూటర్లలో పనిచేస్తుంది. 
1991లో ఒక సెట్ టాప్ బాక్సు ప్రాజెక్టు కోసం మొట్టమొదటి సారిగా జావాను తయారుచేసారు. దీని రూపకర్తలు జేమ్స్ గోస్లింగ్, పాట్రిక్ నాటన్, క్రిస్ వర్త్, ఎడ్వర్డ్ ఫ్రాంక్, మరియు మైక్ షెరిడాన్. ఇంకా బిల్ జాయ్, జోనాథన్ పేన్, ఫ్రాంక్ యెల్లిన్, ఆర్థర్ వాన్ హాఫ్, టిమ్ లింఢామ్ మొదలైన వారు దీన్ని అభివృద్ధి పరచడంలో పాలు పంచుకొన్నారు. మొట్ట మొదటి పనిచేసే వర్షన్ ను రూపొందించడానికి గోస్లింగ్ బృందానికి 18 నెలల సమయం పట్టింది. మొదట్లో జావాను ఓక్ అని పిలిచేవారు (గోస్లింగ్ పని చేసే ఆఫీస్ బయట ఉండే ఓక్ వృక్షానికి గుర్తుగా ఆ పేరు పెట్టాడు). తరువాత గ్రీన్ అనీ, చివరకు జావా అనీ రూపాంతరం చెందింది. 
జావాను ఇప్పుడు ఇంటర్నెట్ అప్లికేషన్లలో విరివిగా వాడుతున్నప్పటికీ నిజానికి మొదట్లో దీన్ని ఇంటర్నెట్ ను దృష్టిలో పెట్టుకొని రూపొందించలేదు. మైక్రోవేవ్ ఒవెన్లు, రిమోట్ కంట్రోళ్ళు తదితర ఎలక్ట్రానిక్ ఉపకరణాలు దీనిని రూపొందించడానికి ప్రేరణ. వీటిలో చాలా రకాలైన సిపియు లను కంట్రోలర్లుగా వాడుతుంటారు. ఒక వర్చువల్ మెషీన్ను తయారు చేసి, దానికోసం సీ/సీ ప్లస్ ప్లస్ భాషలను పోలి ఉండే ఒక కంప్యూటరు భాషను తయారు చేయాలన్నది గోస్లింగ్ మొదట్లో నిర్దేశించుకున్న లక్ష్యాలు.
సీ/సీ ప్లస్ ప్లస్ లతో వచ్చిన సమస్య ఏమిటంటే వీటిలో వ్రాసిన ప్రోగ్రాములు ఏవో కొద్ది ప్లాట్ ఫాం లకోసం కంపైల్ చెయ్యబడేలా రూపొందించబడి ఉంటాయి. సీ/సీ ప్లస్ ప్లస్ ప్రోగ్రామును ఒక సిపియు మీద నడపాలంటే దానికి సంబంధించిన కంపైలర్ వ్రాయాలి. కానీ మార్కెట్లో లభిస్తున్న ప్రతీ సిపియుకూ కంపైలర్ను రూపొందించాలంటే అది ఖర్చు మరియు సమయంతో కూడిన పని. ఈ సమస్యకు పరిష్కారంగానే జావాను కనుగొనడం జరిగింది. జావా మొట్ట మొదటి సారిగా 1995 లో జావా 1.0గా విడుదల అయ్యింది. "ఒక్క సారి ప్రోగ్రామును వ్రాయండి, ఎక్కడైనా నడపండి" అన్న నినాదంతో, ప్రస్తుతం ప్రధానంగా ప్రాచుర్యంలో ఉన్న కొన్ని ప్లాట్ ఫాం లకోసం వర్చువల్ మెషీన్ను తయారు చేశారు. ఈ వర్చువల్ మెషీన్ మంచి రక్షణ వ్యవస్థ కలిగిఉండి, నెట్ వర్క్ యాక్సెస్ ను, మరియు ఫైల్ యాక్సెస్ ను నియంత్రించడం మొదలైన రక్షణపరమైన సౌలభ్యాన్ని కూడా కల్గించింది. అనతి కాలంలోనే ప్రజాదరణ పొందిన వెబ్ బ్రౌజర్లన్నీ జావా అప్లెట్లు నడపడానికి కావాల్సిన సౌకర్యాలను కల్పించాయి. జావా 2 రాకతో వేర్వేరు ప్లాట్ ఫాం లకు వేర్వేరు కాన్ఫిగరేషన్ లతో విడుదల అయ్యింది. ఎంటర్ ప్రైస్ అప్లికేషన్ల కోసం J2EE గా, మొబైల్ అప్లికేషన్ల కోసం J2ME, సాధారణ అప్లికేషన్ల కోసం J2SE సరికొత్త రూపాన్ని సంతరించుకొంది.
సఫారి (వెబ్ బ్రౌజర్)
2 జూన్ 2008న వెబ్‌కిట్ అభివృద్ధి బృందం స్క్విరల్‌ఫిష్,ను ప్రకటించింది. ఇదొక కొత్త జావాస్క్రిప్ట్ ఇంజిను. ఇది ప్రక్షేప లేఖనాల పరంగా సఫారి యొక్క వేగాన్ని మరింతగా పెంచుతుంది. ఈ ఇంజిను (సాఫ్ట్‌వేర్) సఫారి 4లోని కొత్త విశిష్టతల్లో ఒకటి. ఇది డెవలపర్లకు 11 జూన్ 2008న విడుదల చేయబడింది. కొత్త జావాస్క్రిప్ట్ ఇంజిను సాధ్యమైనంత త్వరగా స్క్విరల్‌ఫిష్ ఎక్స్‌ట్రీమ్‌గా అభివృద్ధి చెందింది. తద్వారా స్క్విరల్‌ఫిష్, పై మరింత పురోగమన సమర్థతను ప్రదర్శించింది. ఎట్టకేలకు ఇది నైట్రోగా మార్కెట్లో విక్రయించబడింది. సఫారి 4 సాఫ్ట్‌వేర్ 24 ఫిబ్రవరి 2009న విడుదలయింది. ఇందులో యూజర్లు ఎక్కువగా వీక్షించిన వెబ్‌సైటులను 3D గోడపై చూపించే టాప్ సైట్స్ టూల్ (ఒపెరా యొక్క స్పీడ్ డయల్ విశిష్టతకు సమానమైనది) వంటి కొత్త విశిష్టతలు ఉన్నాయి. అంతేకాక Mac OS X మరియు ఐట్యూన్స్ విశిష్టతగా పేర్కొనబడే కవర్ ఫ్లో కూడా సఫారిలో ఏర్పాటు చేయబడింది. సాఫ్ట్‌వేర్ విడుదల వెర్షన్లలో (పబ్లిక్ బీటా వెర్షన్లు), ట్యాబ్‌లు గూగుల్ క్రోమ్ బ్రౌజర్‌లో మాదిరిగా 
విండో యొక్క టైటిల్ బార్‌లో ఏర్పాటు చేయబడ్డాయి. తుది విడుదలలో ట్యాబ్ బార్ దాని వాస్తవిక ప్రదేశం అంటే URL బార్ దిగువకు తిరిగి మార్చబడింది. విండోస్ వెర్షన్ అంతకుముందు వినియోగించిన Mac OS X-తరహా ఇంటర్‌ఫేస్‌కు బదులు ఒక సహజమైన విండోస్ ఇతివృత్తాన్ని అవలంభించింది. మరోవైపు అడ్రస్ బార్‌లోని బ్లూ ప్రోగ్రెస్ బార్‌ను యాపిల్ తొలగించింది (తర్వాత సఫారి 5లో తిరిగి చేర్చబడింది). Mac ఆపరేటింగ్ సిస్టమ్ కోసం సఫారి 4.0.1 వెర్షన్ జూన్ 17న విడుదలయింది. ఇందులో ఐఫోటో '09లోని ఫేసెస్ (ఇంటర్‌ఫేస్‌ల కోసం ఒక కంప్యూటర్ భాషలో రూపొందించిన వెబ్ అప్లికేషన్ ముసాయిదా)కు సంబంధించిన సమస్యలు పరిష్కరించబడ్డాయి. Mac OS X v10.6 "స్నో లియోపార్డ్" (హిమ కిరుబా)లోని సఫారి 4కు 64-బిట్ మద్దతు ఉంది. ఇది జావాస్క్రిప్ట్ లోడింగ్‌ను 50% వరకు వేగవంతం చేస్తుంది. అంతేకాక స్నో లియోపార్డ్‌ పరంగా ఇది అంతర్నిర్మిత విధ్వంస నిరోధక లక్షణాన్ని కలిగి ఉంది. ఫ్లాష్ ప్లేయర్ వంటి ఒక ప్లగ్-ఇన్ (అదనపు సాఫ్ట్‌వేర్) దెబ్బతిన్పప్పుడు విధ్వంస నిరోధం బ్రౌజర్ చెక్కుచెదరకుండా చేస్తుంది. అందువల్ల ఇతర ట్యాబ్‌లు లేదా విండోలు నాశనం చెందవు. OS X మరియు విండోస్ రెండింటి కోసం 11 నవంబరు 2009న సఫారి 4.0.4 విడుదలయింది. ఇది జావాస్క్రిప్ట్ పనితీరును మళ్లీ మెరుగుపరిచింది.